  Туспуктэм: vk.com (Артем Малинин) Майя Бывальцева Ижкарысь Кузебай Герд нимо йӧскалык гимназиысь историяя но обществознаниея дышетӥсь Артём Малинин «Учитель года России – 2022» вожвылъяськонын Удмуртилэсь данзэ утёз. Со сярысь элькунысь дышетонъя но тодосъя министерстволэн пресс-службаез ивортӥз. 20-тӥ куарусёнэ Тюмене вожылъяськонлэн улосвыл люкетъёсаз вормем 85 дышетӥсьёс люкаськозы. Нырысетӥ но кыкетӥ туръёс бере конкурслэсь лауреатъёссэ но призёръёсты быръёзы. Куинетӥ турез коньывуон кутсконын Москваын ортчоз, отын 2022-тӥ ар понна Россиысь устозэ дышетӥсез быръёзы. Артём Малинин «Педагог года Удмуртии – 2022» вожвылъяськонлэн «Учитель будущего» номинацияз вормиз. Тегъёс: Удмуртия дышетӥсьёс КузебайГерднимогимназия удмуртъёс Ижкар Россия  